අධිකරණ කටයුතු සම්බන්ධ කම්කරු සබඳතා පිළිබඳ අවබෝධතා ගිවිසුමට අස්සන් තබන ලද්දේ විදේශ රැකියා ප්‍රවර්ධන හා සුබසාධන ඇමැති ඩිලාන් පෙරේරා සහ එරට විදේශ ඇමැතිවරයා විසිනි.ශ්‍රී ලංකා ශ්‍රම බළකායේ රැකියා ආශ්‍රිත කරුණු සම්බන්ධ ගිවිසුමට විදේශ රැකියා ප්‍රවර්ධන හා සුබසාධන ඇමැති ඩිලාන් පෙරේරා මහතා සහ එරට විදේශ ඇමැතිවරයා අස්සන් තැබූහ.ශ්‍රී ලංකාවේ සිවුදින නිල සංචාරයක නිරත සීෂේල්ස් ජනාධිපතිවරයා ජනාධිපති මහින්ද රාජපක්ෂ මහතා විසින් ජනාධිපති කාර්යා‍ලයේදී මහත් හරසරින් පිළිගනු ලැබිණ.යුද හමුදා පොලිසියේ යතුරු පැදි, මෝටර් රථ, අශ්වාරෝහකයන් පෙරටු කොට ගනිමින් සීෂේල්ස් ජනාධිපතිවරයා ජනාධිපති කාර්යාලය වෙත කැඳවාගෙන එන ලදි.දෙරටේ ජාතික ධජ පතාකවලින් අලංකාර කෙරුණු ජනාධිපති කාර්යාලය වෙත පැමිණි සීෂේල්ස් ජනාධිපතිවරයා පාසල් දරුදැරියෝ ධජ ලෙළවමින් පිළිගත්හ.මේ පිළිගැනීමෙන් අනතුරුව ජනාධිපතිවරයා සීෂේල්ස් ජනාධිපතිවරයා රතු පලසින් සැරසුණු විශේෂ පීඨිකාව වෙත කැඳවාගෙන ගියේ ශ්‍රී ලංකා ගුවන් හමුදාවේ උත්තමාචාර පිළිගැන්වීම උදෙසාය.දෙරටේ ජාතික ගී ගායනා කිරීමෙන් අනතුරුව සීෂේල්ස් ජනාධිපතිවරයා වෙත ජනාධිපති උත්තමාචාර පිළිගන්වන ලදී.